Margaret Atwood

I Margaret Eleanor Atwood (míbayit 18 ya ing Noviembre 1939) métung yang Canadienseng novelista, poeta, critico king paniúlat (literary critic, ampóng talaimbentua. Manibat aniang 1961, mékábulalag néng labing walung (18) libru ning poesia, labing walung novela (18), labing métung (11) a libru ning é-katsa (nonfiction), siam a libru ning katsang makúyad (short fiction), walung librung pang-anak, aduang novelang grafico, ampóng mápilang ediciong small press ning kayang poesia ampóng kasulátang katsa. Ing The Handmaid's Tale, métung a novelang dystopian, ing píkabaluan nang díling obra. Dakal ne simbut a galal i Atwood para king pámanilúat na, kayábé la réng aduang Booker Prize, ing Arthur C. Clarke Award, ing Governor General's Award, ing Franz Kafka Prize, Princess of Asturias Awards, ampó ing National Book Critics ampó ing PEN Center USA Lifetime Achievement Awards. Mílíkas la king pelicula ampóng television déng mápilan karéng óbrá na.